**Մարզպետի տեղակալ Լևոն Սարգսյանի ելույթը Դիլիջանում տեղի ունեցած արտագնա հանդիպմանը 24.03.2016**

 Մարտի 24-ին Տավուշի մարզպետի տեղակալ Լևոն Սարգսյանը Դիլիջանում մասնակցեց <<Խոցելի երեխաների սոցիալական ներառում. երեխայի խնամքի համակարգի բարեփոխման շրջանակներում այլընտրանքային խնամքի, ընտանիքի աջակցության և ներառական կրթության ծառայությունների ընդլայնում>> ծրագրի շրջանակներում տեղի ունեցած արտագնա հանդիպմանը, որի հիմնական նպատակն էր Տավուշի և Լոռու մարզերի գործընկերներին ներկայացնել ծրագրի շրջանակում Սյունիքի մարզում կատարած աշխատանքները, ինչպես նաև պլանավորել առաջիկայում Լոռու մարզում իրականացվելիք ծրագրերը: Մարզպետի տեղակալը հանդես եկավ նաև ելույթով: Տավուշի մարզպետ Հովիկ Աբովյանի անունից ողջունելով հյուրերին, Լոռու և Սյունիքի մարզերի գործընկերներին, գործընկեր բոլոր կողմերին` Լևոն Սարգսյանը կարևորեց նման քննարկումները, կոչ արեց ակտիվ մասնակցել և հանդես գալ առաջարկություններով: Նա համառոտ ներկայացրեց ներառական կրթության ոլորտում մարզում իրականացված ծրագրերը և առաջիկա անելիքները, շնորհակալություն հայտնեց <<Հույսի կամուրջ>> ՀԿ-ին Տավուշի մարզում իրականացրած բոլոր աշխատանքների համար ու նաև վստահեցրեց, որ Տավուշի մարզպետարանը, մարզային կառույցները այսուհետ ևս համապատասխան աջակցություն և օժանդակություն կցուցաբերեն ներառական բոլոր հարցերի նկատմամբ: